Koi-Koi

Koi-Koi (japane: こいこい, elparolo: [kojkoj], laŭvorte "venu, venu") estas ludo por du ludantoj, kiun oni ludas per japanaj florkartoj, kiuj nomiĝas hanafuda. Ĝi estas la plej vaste konata hanafuda-ludo en Japanio, kaj ĝi estas tre simila al la ludo Go-Stop en Sud-Koreio.

Same kiel multaj hanafuda-ludoj, oni parigas kartojn el la mano kun kartoj de la sama floro sur la tablo por kapti tiujn kartojn. Malkiel similaj ludoj, individuaj kartoj ne donas poentojn, kaj oni ekhavas poentojn nur per kombinaĵoj de kartoj. Distinga trajto de Koi-Koi estas, ke oni havas elekton, ĉu fini la raŭndon aŭ daŭrigi.

Kompare al aliaj hanafuda-ludoj, Koi-Koi estas relative juna. Ĝi iĝis vaste konata ludo nur post la 1950-aj jaroj. La plej frua libro, kiu klarigis ĝiajn regulojn, eldoniĝis en 1958.

 Procedo de raŭndoj 

 Komence de raŭndo oni determinu, kiu estas la disdonanto. La unuan raŭndon, oni decidu hazarde.Decidi la unuan disdonanton eblas per iu ajn maniero, sed la tradicia maniero estas, ke ĉiu ludanto prenu karton de la kartaro. La distonanto iĝas tiu, kies karto korespondas al monato, kiu venas plej frue en la jaro. (Vidu la superrigardon ĉe Hanafuda § Kartoj.) Se la kartoj estas de la sama monato, kutime la plej altranga karto venkas. En postaj raŭndoj, kutime la venkinto de la antaŭa raŭndo iĝas disdonanto, kaj okaze de senvenka raŭndo la disdonanto restas same.Alternative, oni povas transdoni la disdonan rolon ĉiufoje sendepende de la rezulto de la antaŭa raŭndo.
 La disdonanto disdonas 8 malkaŝitajn kartojn sur la tablon kaj 8 kaŝitajn kartojn al ambaŭ ludantoj.Tradicie oni donas po 2 aŭ 4 kartoj, unue al la alia ludanto, sekve sur la tablon, kaj sekve al si mem, ripete ĝis ĉiu havas 8 kartojn. La restantaj kartoj iĝos stako da kaŝitaj kartoj sur la tablo. (Se aperos kvar kartoj de la sama monato sur la tablo, oni miksu kaj disdonu la kartojn denove.)
 Ekde la disdonanto, la ludantoj sinsekve faras vicojn ĉi tiel: unue ludi karton de la mano sur la tablon, poste malkaŝi karton de la stako kaj meti ĝin sur la tablon. Ĉiam, kiam oni metas novan karton sur la tablon, se estas jam alia karto de la sama planto/monato kiel la metita karto, oni akiras tiujn du kartojn kaj metas ilin malkaŝe antaŭ si. Se estas jam du kongruaj kartoj (ankoraŭ ne kaptitaj) sur la tablo, oni povas kapti nur unu el ili kaj oni elektu. Se estas jam tri kongruaj kartoj sur la tablo, oni kaptas ĉiujn tri per la kvara karto.
 Je la fino de sia vico, se iu ekhavis novajn poentojn per la ĉi-vice kaptitaj kartoj, tiu ludanto devas decidi, ĉu daŭrigi la raŭndon aŭ ne. Se oni daŭrigas la raŭndon, oni diras "koi-koi" (prononco: [kojkoj]) aŭ nur "koi" (signifo: "venu" aŭ "ek").
 Se iu finas la raŭndon, la fininto ricevas poentojn laŭ la valoro de kartkombinaĵoj inter siaj kaptitaj kartoj. La alia ludanto ricevas 0 poentojn sendepende de tio, ĉu ri havas kombinaĵojn inter siaj kartoj. Se oni ne plu havas kartojn en la mano je la komenco de sia vico, la raŭndo finiĝas senvenke, kaj ambaŭ ricevas 0 poentojn sendepende de eventualaj jam kaptitaj kombinaĵoj.
 Je la fino de raŭndo, miksu la kartojn kaj komencu denove ĉe paŝo 1.

Kutime oni ludas tiel, ke venkas tiu, kiu gajnis plej da poentoj je la fino de antaŭe decidita kvanto de raŭndoj. Tradicie oni ludas 12 raŭndojn (unu por ĉiu monato en la jaro), sed ankaŭ 6 estas ofta. Alternative, la venkinto povas esti tiu, kiu unue atingas iun antaŭe deciditan poentsumon.

 Kartkombinaĵoj 
Kombinaĵoj kaj iliaj valoroj povas tre varii inter regionoj kaj familioj, sed ĉi-subaj kombinaĵoj estas la plej ofte uzataj en Koi-Koi. Eblas uzi la saman karton en pluraj kombinaĵoj. Gravas koni la kvar rangojn de hanafuda-kartoj.

 nomo klarigo poentoj konsistoKvin lumoj

(五光, gokō)Ĉiuj 5 lumaj (hikari) kartoj

Ne kombiniĝas kun "kvar lumoj", "pluvaj kvar lumoj", aŭ "tri lumoj".10Kvar lumoj

(四光, shikō)Ĉiuj lumaj kartoj krom la ombrelulo

Ne kombiniĝas kun "tri lumoj".8Pluvaj kvar lumoj

(雨四光, ame shikō)La ombrelula karto kaj iujn ajn 3 aliaj lumkartoj

Ne kombiniĝas kun "tri lumoj".7(unu ekzemplo)Tri lumoj

(三光, sankō)Iuj ajn 3 lumkartoj krom la ombrelulo5(unu ekzemplo)Flor-spekta drinkadoLa kombinaĵo "flor-spekta drinkado" estas aludo al la printempa ĉerizflora festo, kaj "lun-spekta drinkado" estas aludo al la aŭtuna lun-spekta festo en Japanio.

Regularoj ofte rekomendas, ke oni ignoru la kombinaĵojn "flor-spekta drinkado" kaj "lun-spekta drinkado", se oni preferas ludi sen ili.

(花見で一杯, hanami de ippai; aŭ 花見酒, hanamizake)Du specifaj kartoj: la kurteno kaj la sake-taso5Lun-spekta drinkado

(月見で一杯; tsukimi de ippai; aŭ 月見酒 tsukimizake)Du specifaj kartoj: la plenluno kaj la sake-taso5Apro-cervo-papilioj

(猪鹿蝶, ino-shika-chō)Tri specifaj kartoj: la apro, cervo, kaj papilioj6 Ruĝaj slipoj

(赤短, akatan)Ĉiuj tri ruĝaj slipaj kartoj kun skribaĵo (de pino, prunfloroj, ĉerizfloroj)6 Bluaj slipoj

(青短, aotan)Ĉiuj tri kartoj kun bluaj/purpuraj slipoj (de peonio, krisantemo, acero)6 Semoj/bestoj

(たね, tane)Iuj ajn 5 semaj/bestaj kartoj (el 9)

+1 poento por ĉiu aldona sema karto.1+(unu ekzemplo)Slipoj

(たん, tan)Iuj ajn 5 slipaj kartoj (el 10)

+1 poento por ĉiu aldona slipa karto.1+(unu ekzemplo)Feĉo

(かす, kasu)Iuj ajn 10 simplaj kartoj (el 24)

+1 poento por ĉiu aldona simpla karto.1+(unu ekzemplo)
La sake-tasa karto  havas specialan econ: ĝi povas roli samtempe kiel sema/besta kaj simpla karto.

 Enmanaj kombinaĵoj 

Se iu ricevas unu el la ĉi-subaj kombinaĵoj en la mano je la komenco de raŭndo, tiu ludanto ricevas 6 poentojn kaj la sekva raŭndo komenciĝas.

  - kvarfoje du kartoj de la sama monato
  - kvar kartoj de la sama monato

 Poentkalkulado 

Tiu, kiu finis la raŭndon, ricevas poentojn egale al la sumo de ĉiuj kombinaĵoj inter siaj kaptitaj kartoj. Tiuj poentoj duobliĝas se:

 la valoroj de la kombinaĵoj estas sume 7 aŭ pli,
 la alia ludanto jam deklaris "koi-koi" antaŭe.

Se ambaŭ okazas, la ricevataj poentoj kvarobliĝas.

 Notoj 

Referencoj

Kategorio:Hanafuda
Kategorio:Japanaj ludoj